Sportska zajednica Općine Svetvinčenat

Svetvinčenat 47, 52342 Svetvinčenat

OIB: 43436303874

Predsjednik

Svetvinčenat, 29.12.2017. godine

Na temelju Zakona o udrugama („Narodne novine“ broj 74/2014), a u svezi s člankom 8. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), predsjednik SZOS donosi

**GODIŠNJI PLAN RASPISIVANJA NATJEČAJA/JAVNIH POZIVA U 2018. GODINI**

**ZA FINANCIRANJE PROGRAMA I PROJEKATA KOJE**

**PROVODE UDRUGE IZ PODRUČJA SPORTA**

**NA PODRUČJU OPĆINE SVETVINČENAT**

Godišnji plan izrađen je sukladno Programu javnih potreba u sportu za 2017. godinu, te analizi dosadašnjih projekata i programa organizacija civilnog društva kojima smo identificirali potrebe u Općini Svetvinčenat.

Godišnji plan natječaja sadrži popis (broj programa) za dodjelu bespovratnih sredstava projektima i programima organizacija civilnoga društva koje će u 2018. godini, u okviru svojih nadležnosti, raspisati Sportska zajednica Općine Svetvinčenat.

Iznosom od 315.000,00 kuna iz Proračuna Općine Svetvinčenat planira se financirati i sufinancirati više od 6 programa i projekata organizacija civilnoga društva u području sporta. Godišnji plan prikazuje i okvirne rokove raspisivanja i završetka natječaja, te potpisivanja ugovora, a informacije u godišnjem planu podložne su dopunama te će biti ažurirane po potrebi.

Predsjednik

Dean Perković

Na temelju odredbi Zakona o udrugama („Narodne novine“ br. 74/14) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15) , Predsjednik SZOS donosi

**Godišnji plan natječaja/javnih poziva u 2018. godini**

za financiranja projekata i programa koje provode udruge

na području Općine Svetvinčenat iz sredstava proračuna Općine Svetvinčenat za 2018.godinu

|  |  |  |  |  |  |  |
| --- | --- | --- | --- | --- | --- | --- |
| **R. br.** | **Naziv tijela** | **Naziv natječaja (oznaka aktivnosti u proračunu)** | **Okvirni datum raspisivanja i završetka natječaja** | **Ukupna vrijednost natječaja (kn)** | **Okvirni broj planiranih ugovora** | **Financijska podrška se ostvaruje na rok od** |
| 1. | Sportska zajednica Općine Svetvinčenat | Javni natječaj za financiranje projekata udruga u sportu na području Općine Svetvinčenat za 2018. godinu | 03.01.2018.-  02.02.2018. | 315.000,00 kn | 6 | jedna godina |

Godišnji plan izrađen je sukladno programima javnih potreba u sportu, odnosno analizom dosadašnjih projekata i programa organizacija civilnog društva koje djeluju u Općini Svetvinčenat kao i stvarnih potreba u zajednici. Ovaj Godišnji plan natječaja sadrži popis natječaja za dodjelu bespovratnih sredstava projektima i programima organizacija civilnoga društva koje će u 2018. godini, u okviru svojih nadležnosti, raspisati Sportska zajednica Općine Svetvinčenat za financijske podrške na rok do 12 mjeseci.